CELEX: 62011CN0430
Language: et
Date: 2011-08-18 00:00:00
Title: Kohtuasi C-430/11: Eelotsusetaotlus, mille on esitanud Tribunale di Rovigo (Itaalia) 18. augustil 2011 — kriminaalasi Sagor Md süüdistuses

28.1.2012   
            
            
               ET
            
            
               Euroopa Liidu Teataja
            
            
               C 25/25
            
         
      Eelotsusetaotlus, mille on esitanud Tribunale di Rovigo (Itaalia) 18. augustil 2011 — kriminaalasi Sagor Md süüdistuses
      (Kohtuasi C-430/11)
      (2012/C 25/44)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale di Rovigo
      
         Põhikohtuasja kriminaalmenetluse pool
      
      Sagor Md
      
         Eelotsuse küsimused
      
      
                  1.
               
               
                  Kas lojaalse koostöö ja direktiivi kasuliku mõju põhimõtete seisukohast on direktiivi 2008/115/EÜ (1) artiklid 2, 4, 6, 7 ja 8 takistuseks võimalusele karistada liikmesriigis ebaseaduslikult viibivat kolmanda riigi kodanikku rahalise karistusega, mis asendatakse kriminaalkaristusena kodus kinnipidamisega, pelgalt seetõttu, et ta on ebaseaduslikult riiki sisenenud või viibib riigis ebaseaduslikult, juba enne haldusasutuse antud väljasaatmiskorralduse järgimata jätmist?
               
            
                  2.
               
               
                  Kas lojaalse koostöö ja direktiivi kasuliku mõju põhimõtete seisukohast on direktiivi 2008/115/EÜ artiklid 2, 15 ja 16 takistuseks võimalusele liikmesriigil pärast direktiivi vastuvõtmist kehtestada õigusnorm, mille kohaselt karistatakse liikmesriigis ebaseaduslikult viibivat kolmanda riigi kodanikku rahalise karistusega, mis asendatakse kriminaalkaristusena rakendatava viivitamata väljasaatmisega, ilma et järgitakse menetlust ja õigusi, mis välismaalasele on direktiivis ette nähtud?
               
            
                  3.
               
               
                  Kas ELL artikli 4 lõikes 3 sätestatud lojaalse koostöö põhimõttega on vastuolus siseriiklik säte, mis on kehtestatud direktiivi rakendamiseks ette nähtud aja jooksul, selleks et vältida või igal juhul piirata direktiivi kohaldamisala, ning kui kohus sellise eesmärgi tuvastab, missugused meetmed peab ta võtma?
               
            
         (1)  ELT L 348, lk 98.